हाफ्लं,फेब्रुवारि  28  : दिमासा फरायसा आफादआ दिमा हासाव जिल्लायाव इन्डीरा गान्डी ट्रायइबेल मुलुग सोलोंसालिनि मिरु दाबि खालामनानै मिरु सरकारनि सुंबु सम्पद जौगाखां ( Human Resource Development ) बिफान्नि मंत्री प्रकास जाभेडकार बिथांनो दिमा हासाव जिल्ला खुंथायनि डिपुटी खमिसनार बिथांनि सिंजों बुधबाराव गोसोखां बिलाइ दैथायहरदों ।आसाम हादोरसाया मोन  30  निबो बारा ट्राइबेल हारिसाफोरनि न',नाथाय सोलोंथाय आरो समाज खुंथायनिफोरनि फार्से बिथांमोनहा उन जानानै थालांनांदों होन्नानै दिमासा फरायसा आफादनि आफादगिरि सिदुत नायदिं आरो गाहाय नेहाथारि प्रमित सेंगुयुं बिथांमोनहा सहि होनानै गोसोखां बिलाइ दैथायहरो ।खौरां मोन्नाय बादिब्ला बिथांमोनहा गोसोखां बिलाइनि गेजेरजों फोरमायहरबावदोंदि," ट्रायबेल माहारिफोरनि थाखाय माखासे मुलुग सोलोंसालिफोराव गोजौ सोलोंथायनि थाखाय मुं थिसननो हाया आरो बेसेन गोसा ।